Deodat de Severac

Maria Josèp Alexandre Deodat de Severac, nascut a Sant Felitz de Lauragués (Lengadòc) lo 20 de julhet de 1872 e mòrt a Ceret (Valespir) lo 24 de març de 1921, foguèt un compositor de musica. 
thumb
 Biografia 
Eissit d'una familha de la noblesa, filh del pintre Gilbert de Severac, Deodat de Séverac faguèt sos estudis à Tolosa, puèi a Schola Cantorum de París, ont venguèt lo disciple de Vincent d'Indy e d'Albéric Magnard. Estudièt l'òrgue amb Alexandre Guilmant e venguèt l'assistent d'Isaac Albéniz. Fòrça tenent de sas racinas, s'installèt en Lengadòc, ont atirèt apuèi d'artistas coma Manolo Hugué, qu'encontrèt a París.

En 1900, escriguèt de poèmas sinfonics sur las sasons. Faguèt de melodias per las poesias de Baudelaire e de Verlaine e tanben de vèrses occitans e compausèt de musica corala amb arrengaments de tèxtes en catalan. Escriguèt doas opèras, Le Cœur du moulin, creada al Opéra-Comique de Paris lo 8 de decembre de 1909, e Héliogabale, creada a las Arenas de Besièrs en 1910 amb l'introduccion de la cobla catalana, grop d'instruments jogant las primes e los tenores (instruments de fusta semblant lo flaviòl). Sa musica per piano, d'estil fòrça personal, es sovent imatjada e colorada, coma dins lo Chant de la Terre, que descriu las amors rusticas, o las pèças En Languedoc e Baigneuses au soleil. La seguida Cerdaña, son cap d'òbra, illustra son amor pel territòri miègjornal.

Deodat de Severac èra lo cantoral d'una musica regionala e sostenguèt, en 1907, una tèsi sus La Centralisation et les petites chapelles. Claude Debussy diguèt que  .
 Òbras principalas 

Òbras per piano 
 Le Chant de la terre (1900)
 En Languedoc(1904)
 Baigneuses au soleil (1908)
 Cerdaña (1904-1911)
 En vacances (1912)
 Sous les lauriers roses (1918)
Musica pel teatre 
 Le Cœur du moulin, poèma liric en dos actes (1908)
 Héliogabale, tragèdia lirica en tres actes (1910)
Melodias 
 fòrça recuèlhs, que À l'aube dans la montagne (1906) e Flors d'Occitània (1912)

 Bibliografia 
 Blanche Selva, Déodat de Séverac, ed: Delagrave, 1930
 Vladimir Jankélévitch, La Présence lointaine ed: Seuil; París, ISBN 2020064510
 Jean-Bernard Cahours d'Aspryn Déodat de Séverac, musicien de lumière. Sa vie, son œuvre, ses amis 1872-1921, ed: Atlantica-Séguier, 2001, ISBN 978-2840492351
 Pierre Guillot : Déodat de Séverac : Écrits sur la musique, ed: Mardaga (1993). Déodat de Séverac : La musique et les lettres, ed: Mardaga (2002). Déodat de Sévérac, musicien français, ed: L'Harmattan (2010).
 Mario d'Angelo, La musique à le Belle Epoque. Autour du foyer artistique de Gustave Fayet (Béziers, Paris, Fontfroide), ed: MAGFF, 2010, ISBN 2-909941-07-8

 Ligams extèrnes 

 Deodat de Severac a l'òrgue

Categoria:Compositor occitan
Categoria:Naissença en 1872
Categoria:Naissença en Nauta Garona
Categoria:Naissença en Lengadòc
Categoria:Naissença a Sant Felitz de Lauragués 
Categoria:Decès en 1921